OpenLLM-France/wikimedia huggingface dataset:
# Ramón Castilla

Ramón Castilla y Marquesado (* San Lorenzo de Tarapacá, 31 d'agost de 1797 - Tarapacá, 30 de maig de 1867) va ser un militar i polític peruà. Va participar en favor de la independència del seu país. President Constitucional del Perú de 1845 a 1851 i de 1855 i 1862. Va desembolicar la seva carrera política durant una etapa de profunda divisió social i una contínua guerra civil pel que en diversos moments el seu govern constitucional va coexistir amb els dels militars colpistes.

## Biografia

Ramón Castilla va ser fill de Pedro de Castilla i de Francisca y de Juana Marquesado Romero.

## Enllaços externs

* Ramón Castilla: el libertador del programa de TV "Sucedió en el Perú"
* Carta de Ramón Castilla a San Martín en 1848
* Carta de Ramón Castilla a San Martín en 1849
* Artículos para el aniversario de los 150 años de la abolición de la esclavitud Arxivat 2008-03-29 a Wayback Machine.
# Ramsau am Dachstein

Ramsau am Dachstein és una localitat situada al districte de Liezen, a l'estat d'Estíria, a Àustria. Tenia una població estimada, a principis de l'any 2022, de 2.861 habitants.
Està ubicada al nord-oest de la ciutat de Graz -la capital de l'estat- ia prop del Parc Nacional de Gesäuse i de la frontera amb l'estat d'Alta Àustria.
La pràctica de l'esquí atrau milers de turistes a la localitat cada hivern.

## Referències

* ↑ Citypopulation.de Estadístiques de l estat d'Estíria. Consultat el 17 de desembre de 2022
# Quint Nevi (centurió)

Quint Nevi (en llatí Quintus Naevius encara que Titus Livi l'anomena Quintus Navius) va ser un militar romà del segle iii aC. Formava part de la gens Nèvia, una gens romana d'origen plebeu.
Era un centurió que va servir a les ordres de Quint Fulvi Flac durant el setge de Càpua l'any 211 aC, quan Hanníbal intentava alliberar la ciutat. Es va destacar per la seva valentia personal i per consell seu en van unir els vèlits amb els equites i van aconseguir rebutjar la cavalleria dels campanis.

## Referències

* ↑ [https://quod.lib.umich.edu/m/moa/acl3129.0002.001/1145?rgn=full+text;view=image;q1=NaeviusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 1135. ]
# Quint Opi

Quint Opi (en llatí: Quintus Oppius) va ser un general romà del segle i aC. Formava part de la gens Òpia, una gens romana d'origen plebeu.
Va participar en la guerra contra Mitridates VI Eupator l'any 88 aC. Titus Livi diu que era procònsol el que voldria dir que abans havia estat pretor (molts pretors eren enviats a província amb títol de procònsol i comandament de l'exèrcit, sense haver estat cònsols). Va fixar els seus quarters a Laodicea de Frígia, prop del riu Licos. Quan Mitridates va conquerir el país els habitants de Laodicea van lliurar Opi al rei, a canvi del perdó que els havia promès. Mitridates no li va fer cap dany, però el va portar amb ell, exhibint amb satisfacció com a trofeu un general romà. Finalment el va entregar a Sul·la quan es va fer la pau.

## Referències

* ↑ [https://quod.lib.umich.edu/m/moa/acl3129.0003.001/46?page=root;rgn=full+text;size=100;view=image;q1=OppiusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+L'ttle,+Brown+&+Comp.,+1867,+p. 38. ]
# Estació de Sant Pau - Dos de Maig

* El títol d'aquest article és incorrecte a causa de limitacions tècniques. El títol correcte de l'article és Estació de Sant Pau | Dos de Maig.
Mapa Metro Línia 5 :
Sant Pau | Dos de Maig (antigament anomenada Dos de Maig i fins al 2009 Hospital de Sant Pau) és una estació de la L5 del Metro de Barcelona situada sota el carrer Indústria al districte de l'Eixample de Barcelona.
L'estació va entrar en servei el 1970 com a part de la Línia V amb el nom de Dos de Mayo fins que el 1982 amb la reorganització dels números de línies i canvis de nom d'estacions va adoptar el nom d'Hospital de Sant Pau, que va conservar fins al 2009.
Metro de Barcelona :
| Procedència/Destinació | < | Línia | > | Procedència/Destinació |
| Cornellà Centre | Sagrada Família | | Camp de l'Arpa | Vall d'Hebron |

## Accessos

* Carrer Cartagena
* Carrer Dos de Maig

## Vegeu també

* Línia 5 del metro de Barcelona
* Metro de Barcelona
* Xarxa ferroviària de Catalunya
# Académico do Aeroporto do Sal

L''Académico do Aeroporto do Sal és un club capverdià de futbol de la ciutat d'Espargos a l'illa de Sal.

## Història

El club va ser fundat el 1966.

## Palmarès

* Lliga capverdiana de futbol
** 2003
* Lliga de Sal de futbol
** 1985/86, 1987/88, 1994/95, 2001/02, 2002/03, 2003/04, 2005/06, 2006/07, 2007/08, 2009/10, 2012/13, 2014/15, 2015/16, 2016/17
* Copa de Sal
** 2001/02, 2005/06, 2006/07, 2008/09
* Super-Copa de Sal
** 2008/09, 2010/11, 2012/13

## Trajectporia

* 1r (2001-02)
* 1r (2002-03)
* 1r (2003-04)
* 1r (2005-06)
* 1r (2007-08)
* 1r (2010-11)
* 1r (2012-13)
* 1r (2014-15)

## Jugadors destacats

* Devon
* Hernâni Martins

## Presidents destacats

* Carlos Moniz (-2014/15)
* Carlos Cabeto

## Referències

* ↑ Foundation date of Académico do Aeroporto at RSSSF Arxivat 3 March 2016$^{[Datemismatch]}$ a Wayback Machine.
* ↑ «Cape Verde Islands - List of Champions». RSSSF. [Consulta: 16 desembre 2017].
* ↑ «Cape Verde Islands - List of Regional Tournament Winners». rsssf.com. [Consulta: 16 desembre 2017].

## Enllaços externs

* Web oficial Arxivat 2007-09-29 a Wayback Machine.
# Cal Roc (el Prat de Llobregat)

Cal Roc és una masia del Prat de Llobregat (Baix Llobregat) inclosa a l'Inventari del Patrimoni Arquitectònic de Catalunya.

## Descripció

Masia que correspon a la tipologia 1.II de l'esquema de Danés i Torras. Ha estat molt restaurada, tal com es veu en la utilització de materials moderns (pedra artificial) als murs de tanca dels cossos laterals. Malgrat això conserva l'estructura bàsica antiga que és la més usual a la Marina: cobertes a dues vessants en perpendicular a la façana orientada a mar.

## Referències

* ↑ «Cal Roc». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 agost 2018].
# La Revista Social

La Revista Social va ser un periòdic anarquista espanyol publicat setmanalment entre 1872 i 1884. Va ser l'òrgan oficiós de la Federació Regional Espanyola de l'Associació Internacional de Treballadors (1870-1881). A partir de 1881 es va convertir en el periòdic de la Federació de Treballadors de la Regió Espanyola (1881-1888), adoptant el nom de Revista Social.
La Revista Social va aparèixer en 1872, durant el regnat d'Amadeu I d'Espanya, com a òrgan periodístic de la Unió Manufacturera i els seus primers nombres es van imprimir en Manresa. En 1873 es va traslladar a Gràcia i a Barcelona, sent el seu secretari de redacció Francisco Abayá. Es va convertir llavors en el portaveu de la secció espanyola de la Primera Internacional, la FRE de l'AIT, fundada en el Congrés Obrer de 1870 a Barcelona. Va anar inclinant-se cap a les posicions anarquistes i va recollir a les seves pàgines articles del Butlletí del Jura i més tard de La Révolté. També va publicar fullets de Mikhaïl Bakunin com Déu i l'Estat.
Quan la FRE de l'AIT va ser prohibida a Espanya el gener de 1874, La Revista Social va ser suspesa, però va tornar a reaparèixer mesos després amb el subtítol «Órgano de la Federación Manufacturera de la Nación Española», adoptant un to moderat. En aquests anys la va dirigir José García Viñas.
En 1881 es va convertir en l'òrgan periodístic de la recentment creada Federació de Treballadors de la Regió Espanyola, adoptant el títol de Revista Social i passant a publicar-se a Madrid. El seu director va ser Juan Serrano Oteiza. Després d'haver publicat 154 nombres, en 1884 va tornar a publicar-se a Catalunya. Va desaparèixer poc després a conseqüència de la repressió que va seguir a l'afer de La Mano Negra.

## Referències

* 1 2 3 Iñiguez, 2001, p. 511-512.

## Bibliografia

* Iñiguez, Miguel. Esbozo de una Enciclopedia histórica del anarquismo español. Madrid: Fundación de Estudios Libertarios Anselmo Lorenzo, 2001. ISBN 84-86864-45-3.
# Étoile des Deux Lacs

L'Étoile des Deux Lacs fou un club de futbol francès de la ciutat de París.

## Història

El club va ser fundat el 1898 i va desaparèixer al voltant de 1950. El club va néixer a l'escalf de l'església de Saint-Honoré-d'Eylau. El club s'afilià a la Fédération gymnastique et sportive des patronages de France (FGSPF). Es proclamà campió d'aquesta competició sis cops, el primer el 1905. El títol de 1907 li donà accés al primer Trophée de France, proclamant-se campió. El segon títol el guanyà el 1912 derrotant el Red Star París a la final (3-1).

## Palmarès

* Lliga francesa de futbol:
** 1905, 1906, 1907, 1911, 1912, 1913
* Copa de la FGSPF:
** 1916
* Trophée de France:
** 1907, 1912

## Referències

* 1 2 Coll., Dictionnaire historique des clubs de football français, St-Maur, Pages de Foot, 1999, p. 135-136 ISBN 2-913146-01-5
* ↑ «Yearwise list of the champions of France». rsssf.com. [Consulta: 9 abril 2017].
# Eugàmmon

Eugàmmon (en grec antic: Εὐγάμμων, Eugammōn) va ser un poeta de l'antiga Grècia nascut a Cirene que va viure al segle vi aC. Era contemporani d'Estesícor, d'Arístees de Proconnès i de Pisístrat. És un dels autors a qui s'atribueix un dels poemes del cicle troià, la Telegonia. Cap de les seves obres no s'ha conservat.
La seva obra més famosa, la Telegonia, era formada per dos llibres o rapsòdies, i configurava el final del cicle troià. Tractava tot el que va succeir després de la lluita d'Odisseu amb els pretendents de Penèlope, i sobre els fets d'un fill seu i de Circe, Telègon, fins a la mort d'Odisseu. El contingut del poema s'ha perdut, però Procle en va conservar un resum a la seva Crestomatia.
Com que Eugàmmon va viure en un període tardà pel que es refereix a les composicions del cicle èpic, és probable que utilitzés obres anteriors per escriure la seva obra. Climent d'Alexandria diu expressament a les Stromata que va incorporar a la Telegonia tot un poema èpic escrit per Museu, titulat Tesprotis que potser seria la font d'Eugàmmon. Si la Telegonia atribuïda a Cinetó de Lacedemònia era anterior a la d'Eugàmmon o si eren idèntiques, no se sap amb certesa.

## Referències

* ↑ Eugamon a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 85
# Quint Ogulni Gal

Quint Olguni Gal (en llatí: Quintus Olgunius L. F. Q. N. Gallus) va ser un magistrat romà del segle iii aC. Formava part de la gens Ogúlnia, una família romana d'origen plebeu.
Va ser elegit cònsol l'any 269 aC juntament amb Gai Fabi Pictor i va dirigir la guerra contra els picentins que no es va acabar fins a l'any següent. El seu consolat va ser important perquè per primera vegada es va encunyar plata a Roma. L'any 257 aC va ser breument dictador amb el propòsit únic de dirigir les Feriae Latinae.
Va conquerir, juntament amb el seu col·lega Gai Fabi Pictor i amb força dificultat, Aufidena, una ciutat desconeguda però probablement la mateixa ciutat mencionada per Joan Zonaràs amb el nom de Caricini, ciutat principal dels Caracens. Aquesta ciutat seria l'actual Castel di Sangro.

## Referències

* ↑ Cassius Dio, Roman History
# Académie Royale de Musique

L'Académie Royale de Musique va ser la primera institució operística permanent a França. Va ser creada per Lluís XIV el 1669. Va exercir un monopoli sobre totes les produccions operístiques del país fins al segle xix. Ha canviat algunes vegades de nom, però és coneguda familiarment com a Òpera de París. Ha ocupat diferents teatres: el Palais Royal, la sala Le Peletier, el Palais Garnier, i des de 1990, l'Opéra Bastille.

## Els inicis de l'Académie

El 28 de juny de 1669 el poeta Pierre Perrin va rebre un privilegi de 12 anys per a instal·lar una Académie d'Opéra per a la representació d'òperes en francès. Perrin va transformar el frontó de la Bouteille en un teatre rectangular amb capacitat per a aproximadament 1.200 espectadors. Malgrat l'èxit inicial de l'Académie, les dificultats financeres van portar Perrin a la presó, amb la qual cosa, Lully va adquirir el privilegi el 13 de març de 1672. Lully adquiria així el monopoli de les representacions operístiques a París, al mateix temps que limitava la plantilla instrumental i vocal dels seus rivals francesos i italians.
A petició de Lully, l'Académie es va traslladar al Palais Royal, lloc on va romandre fins a l'incendi que va assolar l'edifici el 1763. L'Òpera funcionava tot l'any, amb només tres setmanes de vacances en Pasqua, i tancaments puntuals en festes religioses i dols oficials. Lully escrivia una òpera cada any, generalment estrenada pel gener, al mateix temps que tornava a posar en escena tragèdies líriques anteriors per a completar la temporada.

## Bibliografia

* Académie Royale de Musique The New Grove Dictionary of Opera. Ed. Stanley Sadie. Grove Music Online. Oxford Music Online. 23 Feb. 2010 <http://www.oxfordmusiconline.com/subscriber/article/grove/music/O900023>.
* Rebecca Harris-Warrick, et al. "Paris." The New Grove Dictionary of Opera. Ed. Stanley Sadie. Grove Music Online. Oxford Music Online. 24 Feb. 2010 <http://www.oxfordmusiconline.com/subscriber/article/grove/music/O005519>.
# Cantó de Noisiel

El cantó de Noisiel és un antic cantó francès del departament del Sena i Marne, que estava situat al districte de Torcy. Comptava amb 2 municipis i el cap era Noisiel.
Al 2015 va desaparèixer i el seu territori va passar a formar part del cantó de Champs-sur-Marne.

## Municipis

* Lognes
* Noisiel

## Història

Llista dels consellers generals successius :
| Data d'elecció | Identitat | Partit |
| 1982-1997 | Daniel Vachez | PS |
| 1997- | Vincent Eblé | PS |
| les dades anteriors no són pas conegudes ||||
# Burnout Dominator

Burnout Dominator és un videojoc de la saga Burnout. Va ser anunciat el 5 de desembre del 2006, només es va llançar per PlayStation 2 i PlayStation Portable. El videojoc conté la mateixa jugabilitat dels videojocs de la saga, en què els jugadors hauran d'anar a la màxima velocitat en dotzenes d'esdeveniments del World Tour realitzant tècniques de conducció (això no obstant, GameSpot va confirmar que no seria disponible el Mode Crash).

## Llista de pistes

Burnout Dominator es compon de 12 pistes diferents, en 8 llocs diferents, totes basades en localitzacions reals del món. Cada pista es pot fer en els dos sentits. Hi ha més pistes que poden ser descarregades per la versió de PlayStation Portable, en l'opció Burnout HQ.
| Lloc | Nom de pista | Variacions |
| Europa | Toscana: Florència/Aria/Toscana) | Toscana Hills Tuscan View |
| Europa | Autobahn: Wuppertal/Berlín/Frankfurt | Autobahn Autobahn Loop |
| Àsia | Bushido Mountain: Osaka/Kyoto/Himeji | Bushido Peak Bushido Valley |
| Àsia | Spiritual City: Kuala Lumpur | Spiritual Gate Spiritual Towers |
| EUA | Ocean Drive: Carmel/Monterey, Califòrnia/Big Sur | Ocean Drive |
| EUA | Steel Town: Pittsburgh | Steel Town Works |
| EUA | Glacier Falls: Rocky Mountain National Park/Boulder, Colorado | Glacier Falls |
| EUA | Black Gold: Austin | Black Gold Highway |
| Amèrica del Sud | Carnival City: Rio de Janeiro | Carnival Point (només per PSP) |
| Europa de l'est | Red Gate: Moscou, Rússia | Red Gate (només per PSP) |

## Banda sonora

* ¡Forward, Russia! - Nine
* Alice in Chains - Would
* Army of Anyone - It Doesn't Seem to Matter
* Army of Me - Going Through Changes
* Avril Lavigne - Girlfriend (en quatre versions: anglès, espanyol, japonès i xinès mandarí)
* B'z - Friction
* Brand New - The Archers Bows Have Broken
* Bromheads Jacket - Fight Music for the Fight
* Dead IDentities - Long Way Out
* Earl Greyhound - S.O.S
* Filter - Hey Man, Nice Shot (Big Mac Mix)
* Hot Hot Heat - Give Up?
* Jane's Addiction - Stop
* Killswitch Engage - My Curse
* LCD Soundsystem - Us V. Them
* Lifetime - Haircuts and T-Shirts
* Make Good Your Escape - Beautiful Ruin
* Maxeen - Block Out The World
* N.E.R.D - RockStar (Jason Nevins Remix)
* Saosin - Collapse
* Senses Fail - Calling All Cars (song)
* Shadows Fall - Burning the Lives
* Shiny Toy Guns - Le Disko
* Skybombers - It Goes Off
* Sugarcult - Dead Living
* The Confession - Through These Eyes
* The Fratellis - Chelsea Dagger
* The Have - One Step Ahead
* The Photo Atlas - Red Orange Yellow
* The Styles - Glitter Hits (J.J. Puig Mix)
* The Sword - Freya
* Trivium - Anthem (We Are The Fire)
* Wired All Wrong - Lost Angeles

## Referències

* ↑ «Burnout Dominator Hands-On». Arxivat de l'original el 2008-12-08. [Consulta: 20 juliol 2007].

## Enllaços externs

* (anglès) Preses de pantalla del Burnout Dominator Arxivat 2007-07-07 a Wayback Machine.
* (anglès) Lloc web oficial del Burnout Dominator
* (anglès) Web de fans: BurnoutAholics Arxivat 2007-07-14 a Wayback Machine.
* (anglès) Web de fans: Operation Burnout
# Estat Shan (Nord)

Estat Shan (Nord) oficialment Shan State (North) és una divisió de l'estat Shan de Birmània que correspon a grans trets a la divisió dels Estats Shan Septentrionals sota els britànics. La ciutat principal és Lashió. Està dividida en diversos townships.
Vegeu: Estat Shan i Estats Shan Septentrionals
# Rasa de la Font de la Rabassola

La Rasa de la Font de la Rabassola és un torrent afluent per l'esquerra de la Riera de Matamargó, al Solsonès.

## Municipis per on passa

Des del seu naixement, la Rasa de la Font de la Rabassola passa successivament pels següents termes municipals.
Municipis :
| | Longitud (en m.) | % del recorregut |
| Per l'interior del municipi de Cardona | 1.103 | 30,45% |
| Per l'interior del municipi de Pinós | 2.519 | 69,55% |

## Xarxa hidrogràfica

La xarxa hidrogràfica de la Rasa de la Font de la Rabassola està constituïda per 8 cursos fluvials que sumen una longitud total de 6.339 m.

### Distribució municipal

El conjunt de la xarxa hidrogràfica de la Rasa de la Font de la Rabassola transcorre pels següents termes municipals:

## Enllaços externs

   * Taula amb les dades detallades de la xarxa de la Rasa de la Font de la Rabassola full de càlcul

## Referències

* 1 2 Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
# Eugrafi

Eugrafi, en llatí Eugraphius, fou un escriptor en llengua llatina que va viure al final del segle x. Va escriure algunes notes sobre Terenci. A la Biblioteca Reial de París hi ha un llibre Commentum in Terentium, que duu el seu nom. Cal·liopi es creu que fou un escriptor grec del segle ix que apareix esmentat a una obra de l'escriptor de drames Eugrafi.

## Referències

* ↑ Smith, William (ed.). A Dictionary of Greek and Roman Biography and Mythology. Vol. 2 Pàg. 86 (en anglès). Boston: Little, Brown and Co., 1867.
# Alexander

«Alexander» té aquests significats:
* Geografia:
** Alexander (Arkansas), població dels Estats Units a l'estat d'Arkansas
** Alexander (Iowa), població dels Estats Units a l'estat d'Iowa
** Alexander (Kansas), població dels Estats Units a l'estat de Kansas
** Alexander (Maine), població dels Estats Units a l'estat de Maine
** Alexander (Nova York), població dels Estats Units a l'estat de Nova York
** Alexander City, població dels Estats Units a l'estat d'Alabama
** Port Alexander, població dels Estats Units a l'estat d'Alaska
** Arxipèlag Alexander, arxipèlag que s'estén de nord a sud a la costa occidental d'Alaska, a Nord-amèrica
* Miscel·lània:
** Alexander, òpera escrita per Conrad Ramrath
* Albert Victor Alexander
# Carbonara di Nola

Carbonara di Nola és un municipi situat a la Ciutat metropolitana de Nàpols, a la regió de la Campània, (Itàlia).
Carbonara di Nola limita amb els municipis de Domicella, Lauro, Liveri i Palma Campania.
# Butianita

La butianita és un mineral de la classe dels sulfurs.

## Característiques

La butianita és un sulfur de fórmula química Ni₆SnS₂. Va ser aprovada com a espècie vàlida per l'Associació Mineralògica Internacional l'any 2016. Cristal·litza en el sistema tetragonal. És l'anàleg amb estany de la nuwaïta. Es compara amb el químicament similar UM1981-20-S:NiSbSnTe, un mineral encara sense anomenar. A excepció d'aquest darrer, no es coneix l'existència de cap altre sulfur de Ni-Sn (níquel i estany) que es pugui trobar de manera natural.

## Formació i jaciments

Va ser descoberta al meteorit Allende, un meteorit que va caure l'any 1969 a Pueblito de Allende, a l'estat de Chihuahua (Mèxic). Aquest meteorit és descrit sovint com "el meteorit millor estudiat de la història", el qual destaca per posseir grans i abundants inclusions riques en calci i alumini (CAI), les quals es troben entre els objectes més antics formats en el sistema solar.

## Referències

* ↑ «Butianite» (en anglès). Mindat. [Consulta: 6 novembre 2016].
* ↑ «Allende meteorite (Pueblito de Allende meteorite; Qutrixpileo meteorite [NHM cat.), Pueblito de Allende, Chihuahua, Mexico]» (en anglès). Mindat. [Consulta: 6 novembre 2016].
# Korshunovskita

La korshunovskita és un mineral de la classe dels halurs. Rep el seu nom del dipòsit Korshunov, on va ser descoberta.

## Característiques

La korshunovskita és un halur de fórmula química Mg₂Cl(OH)₃·4H₂O. Cristal·litza en el sistema triclínic. Es troba en forma de grans prismàtics, allargats, de fins a 2 mil·límetres, en petits filons. La seva duresa a l'escala de Mohs és 2.
Segons la classificació de Nickel-Strunz, la korshunovskita pertany a «03.BD - Halurs simples, amb H₂O i OH addicional» juntament amb els següents minerals: cadwaladerita, lesukita, nepskoeïta i koenenita.

## Formació i jaciments

Es troba en dipòsits de ferro, en filons hidrotermals de baixa temperatura en marbre dolomític. Sol trobar-se associada a altres minerals com: ekaterinita, shabynita, magnetita, antigorita, dolomita i magnesita. Va ser descoberta l'any 1982 a la mina de ferro de Korshunovskoye, a Zheleznogorsk (óblast d'Irkutsk, Rússia). També ha estat descrita a la mina Marcel, Rybnik (Alta Silèsia, Polònia).

## Referències

* ↑ «Korshunovskite» (en anglès). Mindat. [Consulta: 13 març 2016].
* 1 2 «Korshunovskite» (en anglès). Handbook of Mineralogy. [Consulta: 13 març 2016].
# Esporte Clube XV de Novembro (Piracicaba)

El Esporte Clube XV de Novembro, més conegut com a XV de Piracicaba és un club deportiu brasiler, destacat en futbol, de la ciutat de Piracicaba a estat de São Paulo.

## Història

A principis del segle xx, a la ciutat de Piracicaba, dues famílies controlaven el futbol amateur, la família Pousa representava la EC Vergueirense mentre Guerrini va córrer el 12 d'octubre. A l'octubre de 1913, les dues famílies es van reunir i van convidar a Carlos Winter per ser el nou president del club, però el nom del club ha de ser 15 de novembre. aquest va ser el començament. En 1947, el XV guanya el primer títol que és el campionat Paulista de la sèrie A-2 fiacando la part davantera de Taubaté. En 1965, va inaugurar el seu actual estadi, el Barão da Serra Negra (Baró de Serra Negra) l'empat 0-0 amb Palmeiras. El 1976, el XV guanya el vice-campionat contra el Palmeiras, l'any 1979 l'equip està en la 13ª posició en l'Campionat Brasiler. El 1995, va guanyar el Campionat Brasiler de la Série C després de guanyar el 3x0 amb Volta Redonda. Actualment disputar el Campionat Paulista Série A-2.

## Estadi

El XV juga a l'estadi Barão da Serra Negra, construït en 1965, amb capacitat per a 18.000 espectadors.

## Jugadors Destacats

* Chicão
* De Sordi
* Doriva
* Dadá Maravilha
* Neves

## Palmarès
### Futbol

* 1 Campionat Brasiler Série-C: 1995
* 5 Campionat Paulista Série A-2: 1932, 1947, 1948, 1967, 1983 i 2011
* 1 Trofeu Invicta: 1967

### Bàsquet

* 2 Campionat Paulista: 1957 i 1960
* 6 Campionat Paulista Feminino: 1955, 1957, 1958, 1959, 1960 i 1974

## Referències

* ↑ «Templos do Futebol - Estádio unicipal Barão de Serra Negra». www.templosdofutebol.com. Arxivat de l'original el 2016-09-24. [Consulta: 20 setembre 2016].

## Enllaços externs

* (portuguès) Web oficial